Buffalo Thorn Safari Lodge | LekkeSlaap
Buffalo Thorn Safari Lodge is slegs 29 km van die Groblersbrug-grenspos en is die ideale oornagplek op pad na Botswana of Zimbabwe. Dié luukse lodge is in 'n privaat wildreservaat geleë en bied luukse verblyf, of jy net wil oornag of vir 'n gesinswegbreek kom.
Verblyf word gebied in 20 verskillende eenhede. Al die eenhede het en suite-badkamers en sommiges het toegeruste kombuisies en 'n stoep met braaigeriewe wat oor die watergat uitkyk.
Die hoofgebou het 'n kaggel, 'n sitkamer en 'n TV met sekere DStv-kanale, WiFi, 'n eetkamer wat na 'n ruim stoep met uitsigte oor die watergat lei. Die stoep lei ook na 'n swembad en die boma, waar vriende lekker om 'n knetterende kampvuur kan kuier. Die ruim kombuis lei ook na die stoep.
Daar is ook 'n tweede vermaakarea met 'n boma. Hierdie vermaakarea het 'n kroeg, 'n TV met sekere DStv-kanale, WiFi en lei na 'n boma waar gemeenskaplike etes bedien kan word.